**PŘÍLOHA 9 - PRACOVNÍ LIST**

***Savo teksto vorbij paj kadala dúj trín vorbi?***

**A**

Naďon tecindas mange, kana simas andi Venézija kuko berš mure romesa pi motora. Gejlam po cigno šífo taj dikhlam, sar trajin e Italura, po páji. E vulici si naďon skurti. Resel khote feri te žaj jejkh žejno. Samas vi po Marko Pólo, sas khote pherdo kirčimi, ďilabenas taj me mure romesa khote vi kheldam. No naďon tecindas amenge khote. Te avilemas sastevesti, gejlamas khote inke jekhvar te dikhas la. Kado fouro si naďon šukár.

**B**

Kana kamel variko te žal andej thema, site avel les paso vaj občanka. Te žal po ripelejvo, hát site sikavel les pi celňica. No te žal andej thema, save si ánde andi Evropská Unija, hát na site sikavel khanči. Ando ripelejvo naj slobodo te aven tu fejlura, save si tejle skirime po sako leťišťe. Azír, te si tu báro kuferi, maj feder-i, te ingres les ká i gajži vaj o gážo, save len tutar o kuferi taj den tu cejdula. Te xasajloun tuke, kadej šaj barim sikaves les taj pala les apal šaj rakhen les. Ando ripelejvo ingres tusa vastuni vaj cigni táška vaj baťuho. No site des les perdal te dikhen, hoť naj tu khote khanči, so naj slobodo te avel tu. Taj po paluno roden opre vi tut. Te bešes má ando ripelejvo, hát lešis, mejk ži uran opre. Apal anen e letuški e pája e texanesa. Taj kana má tejle bešen, hát žas te roden, khatar lesa tuke pale perdal e kufera.

**C**

Sa e Rom gejle-tar andi Anglija. Phenenas, hoť mišto-j khote taj azír gejlam vi ame khote. Pháro sas amenge, či žanasas hoť varikana inke avasa palpále. Muri lala má khote bešelas dešupánž berš. Avilam taj lešinasas te del ame variko búťi, Phende amenge, hoť rakhna amenge búťi. No pháres sas kodo. Feri dúje tríne romen sas búťi, Žanenas te vorbin anglickíva. Ame niči. Sa amáre louve mistindam po texan taj po nájem. Pháro sas amenge, ká sa amáre louve vestindam, taj khanči či rodam. Khote rovous, ká khonik či dikhelas ma. Andej but gindura vi nasvajlam. Kadej samas hoť nás ame má či louve po texan. Dine ame unžule louve, taj kana avilam khejre, site bišadam le lenge palpále. Dikhlam, hoť e Rom feri ašárenas pe. Aďejs má žanas, hoť naj so te paťas e Romeske.

|  |  |  |
| --- | --- | --- |
| **1.** | **A B C** | Te utazij o manuš andej thema, trobuj les vi paso vaj občanka. |
| **2** | **A B C** | Po kuferi lepin i cejdula. |
| **3.** | **A B C** | Si jejkh fouro pi luma, ká si naďon skurti vulici taj e khera si kerde po páji. |
| **4.** | **A B C** | Sako vorba nášťik patˇal o manuš manušeske. |
| **5.** | **A B C** | Kana žal o manuš maškáral ando fouro, šaj khelel, ďilabel taj vi bešel andej kirčimi. |
| **6.** | **A B C** | O manuš šaj lešij, hoť rodena les opre taj vi leske táški. |
| **7.** | **A B C** | Či ášilas le khanči. Bi louvengo ášile. |
| **8.** | **A B C** | Ando ripelejvo na site aves či trušálo taj či bokhálo, dena tu khote variso. |
| **9.** | **A B C** | Aďejs pháres o manuš rodel peske búťi, te či žanel khanči. |
| **10.** | **A B C** | But Rom bešen andi Anglija. |

**[pro učitele]**

|  |  |  |
| --- | --- | --- |
| **1.** | **B** | Te utazij o manuš andej thema, trobuj les vi paso vaj občanka. |
| **2.** | **B** | Po kuferi lepin i cejdula. |
| **3.** | **A** | Si jejkh fouro pi luma, ká si naďon skurti vulici taj e khera si kerde po páji. |
| **4.** | **C** | Sako vorba nášťik paťal o manuš manušeske. |
| **5.** | **A** | Kana žal o manuš maškáral ando fouro šaj khelel, ďilabel taj vi bešel andej kirčimi. |
| **6.** | **B** | O manuš šaj lešij, hoť rodena les opre taj vi leske táški. |
| **7.** | **C** | Či ášilas le khanči. Bi louvengo ášile. |
| **8.** | **B** | Ando ripelejvo na site aves či trušálo taj či bokhálo, dena tu khote variso. |
| **9.** | **C** | Aďejs pháres o manuš rodel peske búťi, te či žanel khanči. |
| **10.** | **C** | But Rom bešen andi Anglija. |