**Příloha č.4**

**Válastin ávri i láši vorba.**

Aďejs si luja. Kames te žanes, sar mezij kado ďejs amende khejre korán detehára? No hát av taj beš tejle. Me taj muro nípo bešas ando trínesobengo kher. Pherdo žejne sam, šouv žejne.

Muri dej si mindík angluni opre. Ušťel mindík korán detehára, te kerel amenge e tríne šavourenge o texan andi škola taj vi mura mámake, ká si nasváli. Apal ušťav me taj žav minďár andi kúpelna te thovav ma taj te kerav ma ká žav andi škola. Kana má kísno sim, ušťěn mure dúj pheňa, vi voun žan minďár andi kúpelna, no voun si khote majnem ek čáso. Azír feder ušťav me angluno, ká sim minďár kísno.

Kana sim kísno, žav pala muri dej andi koňha te xav taj te pijav o thud. Kana xav, šunav e ďíja. Naďon loukes xav, no mure pheňa, kana aven andi koňha te xan, tela dúj trín minuti si má kísna. Taj ame má apal žas te uravas ame taj te las e táški taj žas má po autobusi andi škola. Mindík site nášas te na žal-tar amenge o autobusi. Mindík má but čásura-j.

Taj atunči má ušťel muri mámi te pel e draba taj te xal. Ušťel vi muro dad te ingrel mura deja ando fouro te vašálij.

1. **Sosko ďejs-i?**

A: o marci

B: i luja

C: i luma

1. **Sosko kher si le?**

A: dújesobengo

B: trínesobengo

C: štáresobengo

1. **Kon-i angluno opre taj so kerel?**

A: i mámi

B: i dej

C: o šávo

1. **Ko ušťel paluno?**

A: i mámi

B: i mámi taj o dad

C: i mámi taj o papu

1. **So kerel o šávo andi koňha?**

A: uravel pe

B: thovel pe, kerel pe

C: xal, pel, šunel e ďíja

1. **So kerel lesko dad korán detehára?**

A: pel káveja

B: ingrel a deja ando fouro

C: xal

**[pro učitele]**

1. Sosko ďejs-i? B: i luja
2. Sosko kher si le? B: trínesobengo
3. Kon-i angluno opre taj so kerel? B: i dej
4. Ko ušťel paluno? B: i mámi taj o dad
5. So kerel o šávo andi koňha? C: xal, pel, šunel e ďíja
6. So kerel lesko dad korán detehára? B: ingrel a deja ando fouro