**Příloha č. 9**

***Válastinen pa kas jejkhávresa vorbisa. No majinti ginen opre dúj trín vorbi pár les/la.***

**I Patrin**

I Patrin si románi šej. Si andaj Bougešti. Si la jejkh maj terni pheň taj jejkh maj terno phral. Vouj si maj phúri. Kamenas vi la te len bourake. Má si biš taj jejkhengi. No vou či kamlas. Kamelas te avel ávri siťárdi. Kerdas i maturita taj akánik line la te siťol pi visoká. Kado berš siťola i kulturňívo antropologija andi Olomúca. Naďon goďaver-i. Sar sako románi šej vi vou žanel te kiravel, no feri či xal mas. Kamel te ginel e keňvi taj te šunel e ďíja. Bešel peske níposa andi Karvíňa. Naďon but kamel peske nípos.

**O Mamuko**

Si Rom pa Touco andaj Ňitra. Si les jejkh phral taj jejkh pheň. Bušon o Maco taj i Sidi. O Mamuko romňadino-j. Si les vi šavoura. Rodel e báre louve. Žanel naďon šukáres te ďilabel. Sa e Rom meren anda leske ďíja. Azír vi kharaven les pej páťiva vaj pej bijava taj pej keretšígura. Uňivar den les pa kodo pánžvardeš eura vaj uňivar den les vi dúj šela eura. Vi lesko phral taj leski pheň žanen te ďilabel. Si le vi studijo, ká tejle xutile-j taj keren e ďíja. Ánde-j pinžárde andej Rom vi khate ando Čexo vi ando Ungro no vi ando Švejdo. Vi khate má ďilabande e Romenge.

**O Grofo**

Si Rom andaj Birna. Lesko nípo sármozij andaj Hinora. Azír phenen lenge Hinorake. Ávri phírdas o gimnázijum taj kerdas kadej vi i maturita. Romňadino-j, si les jejkh šávo. Leski romňi rakli-j. Vi vou rodel báre louve. Si les naďon but bolti. Biknel e mourčune kirpi taj vi e mourčune táški. Sa e Rom žanen pár les. No aďejs bešel andi Kromeríža.