**Příloha č. 3**

**a) Pa kas taj pa sos vorbij pe?**

**b) Skirin ávri sa e vorbi, so hibázin kadej sar so šunesa le.**

**So tecindas tuke po festivali?**

**Jekhvar vorbinas andi škola pa kodo, ko sas ....... ame variká po festivalo. Khonik či vazdas ... ......, feri dúj rakle taj jejkh šávo. E rakle buš..... David taj Filip. O šávo buš...... Bado. Amári siťárdi phušlas len...., ká sas taj kasa sas khote. E dúj rakle phende .........: “Ame samas po festivali, so buš.... Rock for People taj si naďon ánde pinžárdo andej gáže. Amáre dada kinde amáre taj penge jeďura, ká line ame ....... školi. Naďon lošandam.” Taj o šávo sas .... festivali, ká ďilabenas e Rom. Gejlas khote peske níposa. Kodo sas amilaj ....... Karvíňa. Kado festivali si khote sako berš taj sakoneske ....... Azír phíren khote sako .......**

**Taj apal šaj phušlam e raklendar taj e šávestar ame kork....... Jejkh šej phušlas, so tecindas lenge khote maj feder taj sosko ...... sas le. Pe sej dúj festiválura sas ............ naďon šukáres. Phabolas ... ........, báro taťimo sas, folinas pár le. No pala mizmejri ekcere vazdas pe i zuráli ....... taj kezdindas te del brišind. Kadej delas o brišind, sar a kanasa te .......... Sa kinďilam. Taj či ..........., pa'k dopaš čáso pale phabolas o kham taj ........... pale te avel o báro taťimo. phende amenge. Mišto sas khote, o manuš sas ....... taj šunelas e ďíja taj sa khelenas. O manuš minďár maladas pe ........ vouja.**

**Taj kadej sar šundem le, sar šukáres vorbin .... festiválura, kamlem vi me te žav te dikhav kadej ........... Avla vi man baxt?**

**[pro učitele]**

**a) Pa kas taj pa sos vorbij pe? (O kom a o čem se hovoří na nahrávce?)**

**b) Skirin ávri sa e vorbi, so hibázin kadej sar so šunesa le. (Doplň text dle nahrávky.)**

a) Vorbij pe paj festivalura. Vorbij pe paj trín šáve sar sas po festivali.

b)

Jekhvar vorbinas andi škola pa kodo, ko sas andá ame variká po festivalo. Khonik či vazdas o vast, feri dúj rakle taj jejkh šávo. E rakle bušonas David taj Filip. O šávo bušolas Bado. Amári siťárdi phušlas lendar, ká sas taj kasa sas khote. E dúj rakle phende palpále: “Ame samas po festivali, so bušol Rock for People taj si naďon ánde pinžárdo andej gáže. Amáre dada kinde amáre taj penge jeďura, ká line ame andej školi. Naďon lošandam.” Taj o šávo sas po festivali, ká ďilabenas e Rom. Gejlas khote peske níposa. Kodo sas amilaj andi Karvíňa. Kado festivali si khote sako berš taj sakoneske tecij. Azír phíren khote sako milaj.

Taj apal šaj phušlam e raklendar taj e šávestar ame korkoura. Jejkh šej phušlas, so tecindas lenge khote maj feder taj sosko ďejs sas le. Pe sej dúj festiválura sas detehára naďon šukáres. Phabolas o kham, báro taťimo sas, folinas pár le. No pala mizmejri ekcere vazdas pe i zuráli balval taj kezdindas te del brišind. Kadej delas o brišind, sar a kanasa te šordalas. Sa kinďilam. Taj či paťandanas, pa'k dopaš čáso pale phabolas o kham taj kezdijas pale te avel o báro taťimo. phende amenge. Mišto sas khote, o manuš sas ávral taj šunelas e ďíja taj sa khelenas. O manuš minďár maladas pe andi vouja.

Taj kadej sar šundem le, sar šukáres vorbin paj festiválura, kamlem vi me te žav te dikhav kadej variká. Avla vi man baxt?