**Příloha č. 2**

***a) Pa sos vorbij?***

***b) Šun e vorbi inke jekhvar taj skirin tejle sa e vorbi save si pa kodo so keren kakala taj kakala žejne.***

**[pro učitele]**

**Luja, korán detehára**

Aďejs si luja. Kames te žanes, sar mezij kado ďejs amende khejre korán detehára? No hát av taj beš tejle. Me taj muro nípo bešas ando trínesobengo kher. Pherdo žejne sam, šouv žejne.

Muri dej si mindík angluni opre. Ušťel mindík korán detehára, te kerel amenge e tríne šavourenge o texan andi škola taj vi mura mámake, ká si nasváli. Apal ušťav me taj žav minďár andi kúpelna te thovav ma taj te kerav ma ká žav andi škola. Kana má kísno sim, ušťěn mure dúj pheňa, vi voun žan minďár andi kúpelna, no voun si khote majnem ek čáso. Azír feder ušťav me angluno, ká sim minďár kísno.

Kana sim kísno, žav pala muri dej andi koňha te xav taj te pijav o thud. Kana xav, šunav e ďíja. Naďon loukes xav, no mure pheňa, kana aven andi koňha te xan, tela dúj trín minuti si má kísna. Taj ame má apal žas te uravas ame taj te las e táški taj žas má po autobusi andi škola. Mindík site nášas te na žal-tar amenge o autobusi. Mindík má but čásura-j.

Taj atunči má ušťel muri mámi te pel e draba taj te xal. Ušťel vi muro dad te ingrel mura deja ando fouro te vašálij.

|  |  |
| --- | --- |
| **i dej** | ušťel korán detehára, kerel o texan |
| **o šávo** | ušťel, žal te thovel pe, kerel pe, žal palaj dej andi koňha te xal, te pel taj te šunel e ďíja, uravel pe, lel i táška taj žal andi škola |
| **e pheňa** | ušťěn opre kana kísno-j o šávo, žan andi kúpelna, aven andi koňha te xan taj te pen, uraven pe, len e táški, nášen, žan andi škola. |
| **i mámi** | ušťel, pel e draba, xal |
| **o dad** | ušťel, ingrel te vašálij |